CELEX: 62013CA0549
Language: el
Date: 2014-09-18 00:00:00
Title: Υπόθεση C-549/13: Απόφαση του Δικαστηρίου (ένατο τμήμα) της 18ης Σεπτεμβρίου 2014 [αίτηση του Vergabekammer Arnsberg (Γερμανία) για την έκδοση προδικαστικής αποφάσεως] — Bundesdruckerei GmbH κατά Stadt Dortmund (Προδικαστική παραπομπή — Άρθρο 56 ΣΛΕΕ — Ελεύθερη παροχή υπηρεσιών — Περιορισμοί — Οδηγία 96/71/ΕΚ — Διαδικασίες συνάψεως δημοσίων συμβάσεων υπηρεσιών — Εθνική ρύθμιση που επιβάλλει στους διαγωνιζομένους και στους υπεργολάβους τους να αναλαμβάνουν τη δέσμευση ότι θα καταβάλουν ορισμένο κατώτατο μισθό στο προσωπικό το οποίο θα εκτελέσει τις παροχές που αποτελούν το αντικείμενο της δημόσιας συμβάσεως — Υπεργολάβος εγκατεστημένος εντός άλλου κράτους μέλους)

24.11.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 421/17
            
         Απόφαση του Δικαστηρίου (ένατο τμήμα) της 18ης Σεπτεμβρίου 2014 [αίτηση του Vergabekammer Arnsberg (Γερμανία) για την έκδοση προδικαστικής αποφάσεως] — Bundesdruckerei GmbH κατά Stadt Dortmund
   (Υπόθεση C-549/13) (1)
   
   ((Προδικαστική παραπομπή - Άρθρο 56 ΣΛΕΕ - Ελεύθερη παροχή υπηρεσιών - Περιορισμοί - Οδηγία 96/71/ΕΚ - Διαδικασίες συνάψεως δημοσίων συμβάσεων υπηρεσιών - Εθνική ρύθμιση που επιβάλλει στους διαγωνιζομένους και στους υπεργολάβους τους να αναλαμβάνουν τη δέσμευση ότι θα καταβάλουν ορισμένο κατώτατο μισθό στο προσωπικό το οποίο θα εκτελέσει τις παροχές που αποτελούν το αντικείμενο της δημόσιας συμβάσεως - Υπεργολάβος εγκατεστημένος εντός άλλου κράτους μέλους))
   2014/C 421/23
   Γλώσσα διαδικασίας: η γερμανική
   
      Αιτούν δικαστήριο
   
   Vergabekammer Arnsberg
   
      Διάδικοι στην υπόθεση της κύριας δίκης
   
   Bundesdruckerei GmbH
   
      κατά
   
   Stadt Dortmund
   
      Διατακτικό
   
   Σε περίπτωση όπως αυτή της υποθέσεως της κύριας δίκης, στην οποία ένας διαγωνιζόμενος προτίθεται να εκτελέσει δημόσια σύμβαση χρησιμοποιώντας αποκλειστικώς εργαζομένους τους οποίους απασχολεί υπεργολάβος εγκατεστημένος εντός κράτους μέλους διαφορετικού από το κράτος μέλος της αναθέτουσας αρχής, το άρθρο 56 ΣΛΕΕ αντιτίθεται στην εφαρμογή ρυθμίσεως του κράτους μέλους της αναθέτουσας αρχής που επιβάλλει στον προαναφερθέντα υπεργολάβο την υποχρέωση να καταβάλει στους ως άνω εργαζομένους τον κατώτατο μισθό που ορίζει η εν λόγω ρύθμιση.
   
      (1)  ΕΕ C 24 της 25.1.2014.